
Projektas
PLANAVIMO DARBŲ PROGRAMA
DETALIOJO PLANAVIMO DOKUMENTUI RENGTI

1. Planavimo dokumento pavadinimas: Apie 1,34 ha teritorijos tarp Medeinos ir Justiniškių gatvių detalusis planas inicijavimo sutarties pagrindu.
2. Planuojamos teritorijos (sklypų) adresas: žemės sklypai Medeinos g. 28 (kadastro Nr. 0101/0015:0334), žemės sklypas (kadastro Nr. 0101/0015:0354), žemės sklypas (kadastro Nr. 0101/0015:0263) ir laisva nesuformuota valstybinė žemė, detalųjį planą inicijavimo sutarties pagrindu.
3. Planuojamos teritorijos plotas: apie 1,34 ha.
4. Planavimo organizatorius: Vilniaus miesto savivaldybės administracijos direktorius, Konstitucijos pr. 3, LT-09601, Vilnius, tel. +370 5 211 2000, el. p. savivaldybe@vilnius.lt
5. Planavimo iniciatorius: jurdinis asmuo.
6. Rengėjas: pasirenka planavimo iniciatorius.
7. Planavimo pagrindas: iniciatoriaus prašymas.
[bookmark: _Hlk215649132]8. Planuojamos teritorijos kvartalo riba: planuojama teritorija iš rytų pusės apribota inžinerinės infrastruktūros objektu – Medeinos gatve, iš vakarų ir pietų pusės –  inžinerinės infrastruktūros objektu – Justiniškių gatve, o iš šiaurės – antropogeninis objektas – mokyklinio ugdymo įstaigos teritorija. 
9. Planavimo tikslai ir detaliojo plano uždaviniai: prireikus keisti sklypų ribas ir plotus, formuoti, performuoti žemės sklypus, nustatyti daugiabučių gyvenamųjų pastatų ir bendrabučių bei kitus reikalingus žemės naudojimo būdus, nustatyti privalomus ir papildomus teritorijos naudojimo reglamentus vadovaujantis Vilniaus miesto savivaldybės teritorijos bendrojo plano sprendiniais (pagal pridedamą miesto plano ištrauką).
10. Papildomi planavimo uždaviniai: 
· detalizuoti savivaldybės lygmens bendrajame plane nustatytus teritorijų naudojimo privalomuosius reikalavimus;
· vertinti nagrinėjamos teritorijos (numatomų sprendinių įtaką patiriančios) kraštovaizdį, esamas ir (ar) suplanuotas urbanistines struktūras, inžinerinę ir socialinę infrastruktūrą; 
· numatyti funkcinius bei kompozicinius ryšius su gretimomis teritorijomis;
· numatyti pėsčiųjų, dviračių takų ryšių sistemą, kitas susisiekimo komunikacijas ir joms funkcionuoti reikalingų servitutų poreikį; 
· nustatyti gatvių raudonųjų linijų ribas ir (ar) viešo intereso teritorijų poreikius;
· numatyti žemės sklypų formavimo ir pertvarkymo galimybes, suformuojant bendrojo naudojimo teritorijų, susisiekimo ir inžinerinių tinklų koridorių teritorijų, atskirųjų želdynų teritorijų ir kitų žemės naudojimo būdų žemės sklypus; 
· nustatyti aprūpinimo inžineriniais tinklais būdus; 
· formuoti darnią urbanistinę struktūrą, sprendinius numatyti įvertinus su planuojama teritorija besiribojančias ar artimas teritorijas, jų parengtus, rengiamus detaliuosius planus ir kt.;
· nurodyti urbanistinių struktūrų, urbanistinių erdvių formavimo reikalavimus; 
· prireikus, nurodyti nustatytas ir (ar) nustatyti konkrečias Specialiųjų žemės naudojimo sąlygų įstatyme nurodytas teritorijas, kuriose taikomos specialiosios žemės naudojimo sąlygos; 
· pateikti papildomą informaciją, reikalingą detaliojo plano sprendiniams paaiškinti ir (ar) įgyvendinti.
11. Papildomi teritorijos naudojimo reglamentai: 
· aplinkosaugos, kraštovaizdžio ir gamtos apsaugos reikalavimai;
· teritorijos tūrinės ir erdvinės kompozicijos, urbanistinių struktūrų ir urbanistinių erdvių formavimo reikalavimai; 
· viešųjų erdvių išdėstymas; 
· numatomų susisiekimo komunikacijų (aptarnaujančių gatvių ir pagalbinių gatvių trasų), skirstomųjų tinklų, jiems funkcionuoti reikalingų servitutų išdėstymas; 
· atliekų surinkimo konteinerių aikštelių išdėstymas;
· planuojamos teritorijos aprūpinimo inžineriniais tinklais būdai; 
· saugotini želdiniai ir (ar) jų grupės; 
· prireikus – konkrečios Specialiųjų žemės naudojimo sąlygų įstatyme nurodytos teritorijos, kuriose taikomos specialiosios žemės naudojimo sąlygos; 
· pastatų, formuojančių gatvių užstatymą, aukščio ir gatvių pločio santykio, pastatų formų ir tūrių formavimo reikalavimai.
12. Tyrimai ir galimybių studijos: teritorijos analizė triukšmo ir oro taršos aspektais; parengti planuojamos teritorijos topografinį planą; atlikti medžių taksaciją (pagal poreikį arboristinį vertinimą).
13. SPAV reikalingumas: nereikalingas.
14. Detaliojo plano koncepcijos rengimas: nerengiama. 
15. Atviras konkursas geriausiai urbanistinei idėjai atrinkti: nereikalingas.
16. Sprendinių nepriklausomas ekspertinis vertinimas: nereikalingas.
17. Suplanuotų urbanistinių struktūrų vizualizacijos 3D formatu ir maketo parengimas: įvertinus esamą būklę ir parengus detaliojo plano sprendinius, sprendinių konkretizavimo stadijoje vyriausiajam architektui įvertinus poreikį, pateikti formuojamų urbanistinių struktūrų maketą ir (ar) 3D modelį, reikalingą detaliojo plano sprendiniams paaiškinti.
18. Informacinių stendų vietos ir stendų matmenys: informacinių stendų vietos nurodytos tvirtinamoje miesto plano ištraukoje. Įrengiami du stendai. Kiekvienas informacinis stendas privalo būti ne mažesnio kaip 1,5 kv. m ploto.
19. Detaliojo planavimo etapai: parengiamasis, rengimo ir baigiamasis etapai. 
20. Viešumo užtikrinimas: detaliojo plano rengimo viešumo procedūros atliekamos teisės aktuose nustatyta tvarka. Jas užtikrina planavimo organizatorius ir jo įgaliotas asmuo.
21. Planavimo terminai: nurodomi teritorijų planavimo proceso inicijavimo sutartyje.
22. Derinimo procedūra: detalųjį planą derinti Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS). 
23. Kiti reikalavimai: trūkstamus planavimui pradinius duomenis organizatorius paveda surinkti rengėjui. Projektą rengti ant skaitmeninių žemėlapių, panaudojant M 1:500 – M1:1000 duomenis. Planavimo organizatorius patvirtintą dokumentą turi užregistruoti Lietuvos Respublikos teritorijų planavimo dokumentų registro informacinėje sistemoje.


